ai4bharat/Pralekha huggingface dataset:
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 179.53 करोड़ से अधिक खुराक दी जा चुकी हैं
- भारत में फिलहाल 44,488 सक्रिय मामले
- सक्रिय मामले वर्तमान में 0.10 प्रतिशत
- संक्रमण से मुक्त होने की दर 98.70 प्रतिशत
- बीते 24 घंटे में 6,554 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,24,20,120 हुई
- बीते 24 घंटे में देश में 4,184 नये मामले दर्ज किये गए
- दैनिक पॉजिटिविटी दर 0.48 प्रतिशत
- साप्ताहिक पॉजिटिविटी दर 0.58 प्रतिशत
- अब तक कुल 77.60 करोड़ जांच की गयी; बीते 24 घंटे में 8,73,974 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
उप राष्ट्रपति सचिवालय
आत्मनिर्भर बनने के भारत के मिशन में ‘अग्रणी उद्योगपतियों’ की भूमिका महत्वपूर्ण: उपराष्ट्रपति
उपराष्ट्रपति का कृषि क्षेत्र में विकास को उत्प्रेरित करने में उद्योग जगत की जिम्मेदारी पर जोर
उपराष्ट्रपति ने भारत के जीवंत स्टार्ट-अप क्षेत्र की सराहना करते हुए कहा, भारत के उद्यमियों की वैश्विक स्तर पर पहचान
उपराष्ट्रपति श्री जगदीप धनखड़ ने एआईएमए के 49वें राष्ट्रीय प्रबंधन सम्मेलन का उद्घाटन किया
उपराष्ट्रपति श्री जगदीप धनखड़ ने आज व्यापार और उद्योग जगत के अग्रणी उद्योगपतियों से आत्मनिर्भर बनने के भारत के मिशन में सक्रिय भूमिका निभाने का आह्वान किया। भारतीय उद्योग जगत की क्षमता और दक्षता पर विश्वास व्यक्त करते हुए श्री धनखड़ ने कहा, 'भारत नए उद्यम, नए रोजगार, नए निर्यात और विकास संबंधी समस्याओं के नए समाधान तलाशकर आर्थिक विकास को गति देने के लिए अपने उद्यमियों पर भरोसा कर रहा है।’
नई दिल्ली में अखिल भारतीय प्रबंधन संघ  के 49वें राष्ट्रीय प्रबंधन सम्मेलन का उद्घाटन करते हुए उपराष्ट्रपति ने जोर देकर कहा कि "कृषि क्षेत्र के गुणात्मक उत्थान को भी उत्प्रेरित करना भी उद्योग जगत की महत्वपूर्ण जिम्मेदारी" है। उन्होंने कहा, ‘यदि भारतीय किसान प्रगति करता है, तो भारत भी प्रगति करता है।‘
भारत के उद्यमों और कार्यबल को विश्व स्तरीय बनाने के लिए सरकार द्वारा उठाए गए विभिन्न कदमों को रेखांकित करते हुए उपराष्ट्रपति ने उद्योग से कार्यबल को प्रोत्साहन देने और नवीनतम कौशलों से संपन्न बनाने का दायित्व ग्रहण करने का आह्वान किया।
भारत के स्टार्ट-अप क्षेत्र की सराहना करते हुए उसको दुनिया के श्रेष्ठतम में से एक करार देते हुए श्री धनखड़ ने कहा, "कैसे छोटे शहरों और ग्रामीण क्षेत्रों में भी डिजिटल उद्यमी दिखाई देने लगे हैं"। उन्होंने कहा कि भारत के समृद्ध उद्यमियों की वैश्विक स्तर पर पहचान है, और विश्व स्तर पर भारत के लाभ को अधिकतम करने के लिए उनका और अधिक उपयोग किए जाने की आवश्यकता है।
उपराष्ट्रपति ने कहा कि दशक के अंत तक भारत तीन सबसे बड़ी अर्थव्यवस्थाओं में से एक बनने की दिशा में अग्रसर है और पिछले कुछ वर्षों में सरकार द्वारा किए गए सिलसिलेवार प्रणालीगत सुधारों ने कारोबार करने की सुगमता को और बेहतर किया है।
उन्होंने कहा कि जब शासन प्रणाली के प्रत्येक चरण में पारदर्शिता और जवाबदेही परिलक्षित होती है, तो लोकतंत्र और अर्थव्यवस्था फलते-फूलते हैं। भारत के गौरवशाली अतीत को फिर से हासिल करने के लिए उन्होंने प्रणाली में कुशलता तथा प्रतिस्पर्धा के स्तर में और सुधार लाने का आह्वान किया।
इस अवसर पर उपराष्ट्रपति ने भारतीय वित्त आयोग के पूर्व अध्यक्ष श्री विजय केलकर, श्री रमन के गर्ग, आईआरएस और श्री हर्ष पति सिंघानिया, पूर्व अध्यक्ष, एआईएमए को एआईएमए की फैलोशिप प्रदान की। उन्होंने कार्यक्रम के दौरान सम्मेलन की एक स्मारिका का भी विमोचन किया। उन्होंने व्यापारिक समुदाय को एक साथ लाने और विकास के लिए भारत के लाभों पर ध्यान केंद्रित करने में एआईएमए के प्रयासों की सराहना की।
इस अवसर पर सी के रंगनाथन, अध्यक्ष, एआईएमए, श्रीमती रेखा सेठी महानिदेशक, एआईएमए, श्री निखिल साहनी, उपाध्यक्ष, एआईएमए और अन्य गणमान्य व्यक्ति भी उपस्थित थे।
उपराष्ट्रपति के भाषण का पूरा पाठ पढ़ने के लिए यहां क्लिक करें -
स्वास्थ्य एवं परिवार कल्याण मंत्रालय
कोविड-19 अपडेट
भारत सरकार कोविड-19 की रोकथाम, नियंत्रण और प्रबंधन के लिए क्रमिक, अग्रक्रय और पहले से ही सक्रिय नजरिया अपनाते हुए राज्यों/केंद्र शासित प्रदेशों के साथ विभिन्न उपाय कर रही है। इनकी उच्च स्तर पर नियमित समीक्षा एवं निगरानी की जा रही है।
कोविड-19 के अब तक कुल 45,299 रोगी ठीक हो चुके हैं। पिछले 24 घंटे में कोविड-19 के कुल 3,002 मरीज ठीक हुए हैं। कोविड-19 के रोगियों के स्वास्थ्य लाभ प्राप्त करने की दर में लगातार बढ़ोतरी हो रही है जो अभी 40.32 प्रतिशतपर पहुंच गई है।
भारत में अभी कुल 63,624 सक्रिय मामले हैं। इन सबका सक्रिय चिकित्सकीय देखभाल में इलाज चल रहा है। कोविड-19 के सभी सक्रिय मामलों में से सिर्फ लगभग 2.94 प्रतिशतरोगी ही आईसीयू में भर्ती हैं।
भारत में कोविड-19 रोगियों की मृत्यु दर 3.06 प्रतिशतहै जो वैश्विक मृत्यु दर 6.65 प्रतिशतकी तुलना में काफी कम है। यह स्थिति समय से मामले की पहचान कर लेने और फिर इनके लिए उचित चिकित्सकीय प्रबंधन की ओर हमारी कोशिशों को उजागर करती है।
कोविड-19 से हुई मौतों का विश्लेषण बताता है कि मरने वालों में 64 प्रतिशतपुरुष और 36 प्रतिशतमहिलाएं हैं। उम्र के हिसाब से इसका आकलन बताता है कि 15 साल से कम उम्र समूह में 0.5 प्रतिशत, 15 से 30 वर्ष के उम्र समूह में 2.5 प्रतिशत, 30 से 45 वर्ष उम्र समूह में 11.4 प्रतिशथ, 45 से 60 वर्ष उम्र समूह में 35.1 प्रतिशतऔर 60 साल से अधिक उम्र के लोगों में 50.5 प्रतिशतमौतें हुईं। इसके अलावा यह भी पाया गया कि मरने वालों में 73 प्रतिशतलोग पहले से ही किसी न किसी बीमारी से ग्रस्त थे। कोविड-19 बीमारी के लिए वयस्क लोग  और पहले से ही अस्वस्थ लोग आसान शिकार हैं। इनको कोविड-19 के लिए सबसे अधिक जोखिम वाले समूह में रखा गया है।
यह सलाह दी जाती है कि कोविड-19 के लिए उचित व्यावहारिक सतर्कता पर सामाजिक जागरूकता इस बीमारी के फैलाव को रोकने के लिए एक महत्वपूर्ण उपाय है। व्यक्तिगत साफ-सफाई, हाथों की सफाई, सांस लेने के दौरान छींक आने पर बरती जाने वाली सावधानियों और पर्यावरण की सफाई पर ध्यान देने की जरूरत है। सार्वजनिक जगहों पर चेहरा ढकने के लिए फेस कवर और मास्क का इस्तेमाल और एक दूसरे से दूरी बनाए रखने की सतर्कता का पालन करना चाहिए। भीड़भाड़ वाली जगहों पर जाने से बचना चाहिए। उच्च जोखिम वाले लोगों को घर पर ही रहना चाहिए। अति आवश्यक होने या फिर इलाज कराने के उद्देश्य से ही उन्हें घर से बाहर के लिए निकलना चाहिए।
कोविड-19 से संबंधित तकनीकी मुद्दों, दिशा-निर्देशों और परामर्शों पर बिल्कुल प्रमाणिक एवं ताजा जानकारी कृपयाhttps://www.mohfw.gov.in/और@MoHFW_INDIA .से प्राप्त करें।
कोविड-19 से संबंधित तकनीकी सवालtechnicalquery.covid19[at]gov[dot]inऔर अन्य सवाल ncov2019[at]gov[dot]inएवं @CovidIndiaSeva.पर भेजे जा सकते हैं।
कोविड-19 पर यदि कोई सवाल हो तो स्वास्थ्य एवं परिवार कल्याण मंत्रालय की हेल्प लाइन नंबर : +91-11-23978046 या 1075  पर काल करें। राज्यों/ केंद्र शासित प्रदेशों की हेल्प लाइन नंबरों की सूची भी https://www.mohfw.gov.in/pdf/coronvavirushelplinenumber.pdf.पर उपलब्ध है।
एएम/एके/डीसी
(Visitor Counter : 339
पत्तन, पोत परिवहन और जलमार्ग मंत्रालय
श्री सर्बानंद सोनोवाल ने प्लेटिनम जुबली समारोह के अवसर पर प्रतिष्ठित डीएचएस कनोई महाविद्यालय का दौरा किया
श्री सोनोवाल ने महाविद्यालय में अवसंरचना के उत्थान में सहायता करने का आश्वासन दिया, परिसरों के भीतर एक स्वास्थ्य कल्याण केंद्र  स्थापित करने के लिए आयुष की एक टीम शीघ्र ही महाविद्यालय का दौरा करेगी
केंद्रीय पत्तन, पोत परिवहन तथा जलमार्ग एवं आयुष मंत्री श्री सर्बानंद सोनोवाल ने आज असम के डिब्रुगढ़ में महाविद्यालय में आयोजित वर्तमान में जारी प्लेटिनम जुबली समारोह के एक भाग के रूप में प्रतिष्ठित हनुमानबक्स सूरजमल कनोई महाविद्यालय का दौरा किया। यात्रा के दौरान, केंद्रीय मंत्री ने अकादमिक, खेल और सांस्कृतिक विषयों सहित विभिन्न विषयों पर छात्रों के साथ परस्पर बातचीत करते हुए अपने छात्र जीवन के अतीत का स्मरण किया।
छात्रों के साथ परस्पर बातचीत करते श्री सोनोवाल ने महाविद्यालय के खेल के मैदान के उन्नयन के साथ एक नया व्यायामशाला का निर्माण करने में सार्थक योगदान देने की अपनी इच्छा व्यक्त की। अपने छात्र जीवन के दौरान “कनोई महाविद्यालय के शक्तिशाली व्यक्ति” के रूप में विख्यात श्री सोनोवाल ने शानदार परिणाम अर्जित करने के लिए अकादमिक तथा व्यवसायिक क्षेत्रों में लक्ष्यों का अनुसरण करते हुए शारीरिक फिटनेस तथा अच्छे स्वास्थ्य की भूमिका पर बल दिया। श्री सोनोवाल ने यह भी कहा कि किस प्रकार अल्मा मेटर में बिताए गए उनके दिनों ने उनके जीवन में एक महत्वपूर्ण भूमिका निभाई है जैसा कि यह इन सभी गौरवशाली वर्षों के दौरान इस क्षेत्र के छात्रों के जीवन को स्वरुप दे रहा है।
इस अवसर पर संबोधित करते हुए, श्री सोनोवाल ने कहा, ‘‘ आज, हमें जीवन के प्रत्येक पहलू में कड़ी प्रतिस्पर्धा के लिए खुद को तैयार करना है। हमें हर संभव तरीके से खुद को अपग्रेड करना चाहिए जिससे कि हमारे छात्र देश तथा दुनिया के अन्य हिस्सों में रहने वाले छात्रों के सम्मान प्रदर्शन कर सकें। जैसा कि हम प्रधानमंत्री श्री नरेन्द्र मोदी के गतिशील नेतृत्व के तहत आत्म निर्भर बनने की दिशा में काम कर रहे हैं, हमें अमृत काल के दौरान अपनी क्षमताओं को स्वतंत्र होने के लिए सक्षम बनाने की दिशा में प्रयास करना चाहिए। इस संस्थान के गौरवशाली इतिहास का निर्माण करते हुए, हमें आगे आने वर्षों में इसके कद को बनाये रखने तथा उसमें और सुधार लाने के लिए अनिवार्य रूप से कड़ी मेहनत करनी चाहिए। मैं अपने सम्मानित शिक्षकों से हमारे प्रिय कनोई महाविद्यालय के लिए अगले 50 वर्षों के लिए एक विजन की रूपरेखा बनाने के लिए आग्रह करता हूं कि यह किस प्रकार समुदायों के निर्माण, उसे सक्षम बनाने में तथा बेहतर इकोलॉजी के लिए मानव जीवन को समृद्ध बनाने और क्षेत्र के सतत विकास में योगदान दे सकता है।‘‘
एक स्वस्थ जीवन की भूमिका को रेखांकित करते हुए श्री सोनोवाल ने यह भी कहा कि प्रकृति ईश्वर का प्रतिबिंब है। हमें अनिवार्य रूप से प्रकृति का सम्मान करना सीखना चाहिए तथा प्रकृति को अंगीकार करने वाली जीवन शैली अपनानी चाहिए। अगर हम प्रकृति से प्रेम करते हैं तो वह भी हमसे प्रेम करेगी। एक सौहार्दपूर्ण संबंध बनाये रखने के लिए, हम आयुर्वेद की अपनी समृद्ध विरासत का सहारा ले सकते हैं जिसने हमें सिखाया है कि कैसे प्रकृति के साथ इस मिलन ने सदियों से मानव जीवन को समृद्ध बनाने में सहायता की है। जब समस्त भारत 23 अक्टूबर को आयुर्वेद दिवस मनाएगा, मैं आप सभी से इस ‘ हर दिन हर घर आयुर्वेद ‘ अभियान में शामिल होने तथा निष्क्रिय जीवन शैली से स्वतंत्र होने के लिए और जीवन का एक स्वस्थ तरीका अर्जित करने के लिए प्रति दिन कम से कम एक घंटे योग और ध्यान का अभ्यास करने का आग्रह करता हूं।
श्रम और रोजगार मंत्रालय
केंद्रीय मंत्री भूपेंद्र यादव ने कहा- "भारत का जीवंत स्टार्ट-अप इकोसिस्टम देश की उद्यमशीलता की प्रतिभा का प्रमाण है"
केंद्रीय मंत्री ने सुश्री फाल्गुनी नायर को ईवाई एंटरप्रेन्योर ऑफ द ईयर अवार्ड 2021 प्रदान किया
केंद्रीय पर्यावरण और श्रम एवं रोजगार मंत्री श्री भूपेंद्र यादव ने मंगलवार की रात नायका की संस्थापक फाल्गुनी नायर को ईवाई एंटरप्रेन्योर ऑफ द ईयर अवार्ड 2021 प्रदान किया, जिन्होंने ईंट-और-मोर्टार उद्योग को हटाकर यूनिकॉर्न स्टार्ट-अप का निर्माण किया और सौंदर्य उत्पादों को बेचने के लिए डिजिटल मार्ग अपनाया। सुश्री नायर अब जून 2022 में ईवाई वर्ल्ड एंटरप्रेन्योर ऑफ द ईयर अवार्ड में भारत का प्रतिनिधित्व करेंगी।
मुंबई में एक समारोह में पुरस्कार प्रदान करते हुए केंद्रीय मंत्री भूपेंद्र यादव ने कहा कि, "यह देखकर बहुत अच्छा लगा कि इस साल ईवाई अवार्ड्स में 1.87 लाख करोड़ रुपये के संयुक्त राजस्व के साथ 21 स्टार्ट-अप कंपनियां हैं जो पुरस्कार जितने के अंतिम दौर में पहुंचीं। ये कंपनियां सामूहिक रूप से 2.6 लाख से अधिक लोगों को रोजगार दिए हुए हैं और यह देश की उद्यमशीलता की प्रतिभा का प्रमाण है।"
श्री यादव ने भारत में स्टार्ट-अप क्षेत्र के विकास पर प्रकाश डालते हुए कहा कि, "जनसांख्यिकीय लाभांश और स्टार्ट-अप प्रणाली को सक्षम करने वाली सरकार की पहलों का लाभ उठाते हुए, भारत के युवाओं ने देश को दुनिया भर में शीर्ष 3 स्थान पर पहुंचा दिया है।" केंद्रीय मंत्री ने बताया कि भारत में 94 यूनिकॉर्न कंपनियां  हैं, जिसकी संपत्ति का कुल मूल्यांकन लगभग 320 अरब अमेरिकी डॉलर है। श्री यादव ने आगे कहा कि अनिश्चितता के समय में भारतीय उद्यमियों ने मजबूत लचीलापन और कोविड-19 महामारी के दौरान हुए बदलावों और चुनौतियों को अपनाने की अपनी उत्कृष्ट क्षमता का प्रदर्शन जारी रखा है।
केंद्रीय मंत्री ने बताया कि सरकार ने एमएसएमई के कारोबार को बढ़ाने के लिए 6,000 करोड़ रुपये के आरएएमपी  कार्यक्रम की घोषणा की है। उन्होंने कहा कि कार्यक्रम के प्रमुख क्षेत्रों में से एक महिला उद्यमियों की भागीदारी को बढ़ाना है। श्री यादव ने आगे कहा कि हमारी सरकार द्वारा 5जी के माध्यम से डिजिटल समावेशन और आर्टिफिशियल इंटेलिजेंस एवं बुनियादी ढांचे जैसी प्रौद्योगिकियों में निवेश के साथ बनाया गया डिजिटल इको-सिस्टम देश भर में उद्यमिता के विकास को मजबूत करता रहेगा।
केंद्रीय मंत्री श्री यादव और वित्त राज्य मंत्री डॉ. भागवत कराड ने भी 9 अन्य श्रेणियों में पुरस्कार प्रदान किए। लार्सन एंड टुब्रो के ग्रुप चेयरमैन श्री ए. एम. नाइक को लाइफ टाइम अचीवमेंट अवार्ड से सम्मानित किया गया। इन विजेताओं का चयन प्रख्यात बैंकर श्री के. वी. कामथ की अध्यक्षता में नौ सदस्यीय जूरी ने किया है। ईवाई एंटरप्रेन्योर अवार्ड्स की शुरुआत 1999 में भारत में उद्यमशीलता की भावना का जश्न मनाने और सफल भारतीय उद्यमियों की प्रेरक कहानियों को साझा करने के उद्देश्य से की गई थी।
भारत सरकार स्टार्ट-अप इंडिया, अटल इनोवेशन मिशन, ईबिज पोर्टल, न्यूजेन इनोवेशन और उद्यमशीलता विकास केंद्र जैसी विभिन्न योजनाओं के साथ देश में नवाचार और उद्यमिता विकास का सक्रिय रूप से मदद कर रही है। उद्योग और आंतरिक व्यापार संवर्धन विभाग  ने 633 जिलों में फैले 55 उद्योगों का प्रतिनिधित्व करने वाले 60 हजार से अधिक स्टार्ट-अप को मान्यता दी है, जिन्होंने 2016 से 6 लाख से अधिक नौकरियों का सृजन किया है।
रक्षा मंत्रालय
डीआरडीओ ने मुख्य रूप से स्वास्थ्य पेशेवरों को कोविड-19 से बचाने के लिए सैनिटेशन इंक्लोजर्स और फेस शील्ड्स का निर्माण किया
कोविड 19 महामारी के खिलाफ जारी प्रयासों में, रक्षा अनुसंधान और विकास संगठन  त्वरित तरीके से उत्पादों का विकास करने के लिए वैज्ञानिक प्र्रयत्नों का उपयोग करता रहा है। डीआरडीओ प्रयोगशालाएं अधिक मात्रा में उत्पादन के लिए उद्योग के साझीदारों के साथ कार्य कर रही हैं।
पर्सनल सैनिटाइजेशन इंक्लोजर्स
डीआरडीओ की एक अहमदनगर स्थित एक प्रयोगशाला प्रयोगशाला वाहन अनुसंधान विकास प्रतिष्ठान  ने पीएसई नामक एक फुल बाडी डिस्इंफेक्शन चैंबर की डिजाइन तैयार की है। इस वाॅक थ्रू इंक्लोजर की डिजाइन एक समय पर एक व्यक्ति के लिए पर्सनल डिकान्टामिनेशन के लिए तैयार की गई है। यह सैनिटाइजर एवं सोप डिस्पेंसर से सुसज्जित एक पोर्टेबल सिस्टम है। डिकान्टामिनेशन एंट्री के समय एक फुट पैडल का उपयोग करने के जरिये शुरु होता है। चैंबर में प्रविष्ट होने के बाद, विद्युत तरीके से प्रचालित पंप डिस्इंफेक्शन के लिए हाइपो सोडियम क्लोराइड का एक डिस्इंफेक्टैंट मिस्ट तैयार करता हे। इस मिस्ट स्प्रे को 25 संकेंड के एक परिचालन के लिए अशांकित किया जाता है और यह परिचालन की पूर्णता का संकेत देते हुए स्वचालित रूप से बंद हो जाता है। प्रक्रिया के अनुसार, चैंबर के भीतर रहने के दौरान डिस्इंफेक्शन से गुजर रहे कार्मिक को अपनी आंखें बंद रखने की आवश्यकता होगी।
इस प्रणाली में कुल 700 लीटर क्षमता के साथ रूफ माउंटेड और बाटम टैंकों की आवश्यकता होती है। लगभग 650 कार्मिक डिस्इंफेक्शन के लिए चैंबर से गुजर सकते हैं जबतक कि रिफिल की आवश्यकता न पड़े।
इस प्रणाली में निगरानी के प्रयोजन के लिए साइड वॅल्स पर सी-थ्रू ग्लास पैनल होते हैं और ये रात के समय के आपरेशनों के दौरान प्रदीपन के लिए रोशनी से सुसज्जित होते हैं। समग्र आपरेशन की निगरानी के लिए एक पृथक आपरेटर केबिन उपलब्ध कराया जाता है।
इस प्रणाली को चार दिनों की समयावधि के भीतर मेसर्स डी एच लिमिटेड, गाजियाबाद की सहायता से विनिर्मित किया गया है। इस प्रणाली का उपयोग अस्पतालों, मालों, कार्यालय भवनों एवं महत्वपूर्ण प्रतिष्ठानों के प्रवेश एवं निकास पर कंट्रोल्ड इंग्रेस एवं एग्रेस के क्षेत्रों में कार्मिक के डिस्इंफेक्शन के लिए किया जा सकता है।
फुल फेस मास्क
रिसर्च सेंटर इमारात , हैदराबाद एवं टर्मिनल बैलिस्टिक्स रिसर्च लैबोरेटरी , चंडीगढ़ ने कोविड-19 के संपर्क में आने वाले स्वास्थ्य पेशेवरों के लिए फेस प्रोटेक्शन मास्क का विकास किया है। इसका हल्का वजन इसे लंबी अवधि के लिए आरामदायक वियर के रूप में सुविधाजनक बनाता है। इसकी डिजाइन चेहरे की सुरक्षा के लिए सामान्य रूप से उपलब्ध ए4 साइज ओवर-हेड प्रोजेक्शन  फिल्म का उपयोग करता है।
होल्डिंग फ्रेम का विनिर्माण फ्यूज्ड डिपोजिशन मोडेलिंग  के उपयोग के द्वारा किया जाता है। फ्रेम की 3डी प्रिंटिंग के लिए पोलीलैक्टिक एसिड फिलामेंट का उपयोग किया जाता है। इस थर्मोप्लास्टिक को धान्य मांड या गन्ने जैसे नवीकरणीय संसाधनों से प्राप्त किया जाता है तथा यह बायोडिग्रेडेबल होता है। इस फेस मास्क का बड़ी मात्रा में उत्पादन के लिए इंजेक्शन मोल्डिंग तकनीक का उपयोग कर बड़े पैमाने पर निर्माण किया जाएगा।
टीबीआरएल में रोजाना एक हजार फेस शील्डों का निर्माण किया जा रहा है और इन्हें पोस्टग्रैजुएट इंस्टीच्यूट आफ मेडिकल एजुकेशन एंड रिसर्च  को उपलब्ध कराया जा रहा है। इसी प्रकार, आरसीआई में 100 का निर्माण किया जा रहा है और इन्हें कर्मचारी राज्य बीमा निगम , हैदराबाद को सुपुर्द कर दिया गया है। सफल यूजर ट्रायल के आधार पर पीजीआईएमईआर एवं ईएसआईसी अस्पतालों से 10000 शील्डों की मांग प्राप्त हुई है।
एएम/एसकेजे
(Visitor Counter : 446
वित्त मंत्रालय
सीजीएसटी दिल्ली के अधिकारियों ने 85 करोड़ रुपये से अधिक की जीएसटी चोरी करने के लिये सात फर्मों की गिरोहबंदी का भंडाफोड़ किया
ई-वे बिलों की गहरी छानबीन के जरिये सीजीएसटी दिल्ली  आयुक्तालय ने पांच फर्मों की एक गिरोहबंदी का भंडाफोड़ किया है, जो वस्तु एवं सेवा कर  के खरीदारी पर चुकाये गये टैक्स  के जाली दस्तावेजों का इस्तेमाल कर रहे थे।
आगे और पड़ताल करने पर पता चला कि यह गिरोहबंदी दो अन्य प्रतिष्ठानों, मेसर्स श्री महावीर इंटरनेशनल और मेसर्स ग्रेविटी एंटरप्राइजेस का इस्तेमाल कर रही थी। जीएसटी, गुजरात राज्य से भी सूचना मिली थी कि एक कार, जिसका नंबर डीएल 8सीएएस 5941 है, वह गिरोहबंदी की एक फर्म मेसर्स ब्लू वॉटर एक्सोट्रेड प्रा.लि. के नाम पर पंजीकृत है तथा उसे अहमदाबाद में पकड़ा गया है। कार पर ट्रकों पर लगने वाला फास्ट-टैग लगा हुआ था, ताकि दिल्ली से मुंद्रा बंदरगाह के बीच आयात माल का फर्जी आवागमन दिखाया जा सके। फर्जी आपूर्ति के सिलसिले में ई-वे बिलों को मेसर्स श्री महावीर इंटरनेशनल ने जारी किये थे।
मेसर्स श्री महावीर इंटरनेशलन के मालिक और मेसर्स ग्रेविटी एंटरप्राइसेस के भागीदार श्री राकेश कुमार जैन के आवासीय परिसरों की 10 मार्च, 2022 को तलाशी ली गई। श्री राकेश कुमार जैन ने खुद बयान दिया और उसमें यह स्वीकार किया कि नकली बिलों को गिरोहबंदी वाली फर्मों ने बिना सामान की आपूर्ति किये हासिल किया तथा उन्हें जारी कर दिया।
यह स्पष्ट था कि श्री राकेश कुमार जैन कई फर्मों का इस्तेमाल कर रहे थे, ताकि नकली बिलों और ई-वे बिलों के आधार पर बिना माल भेजे फर्जी आईटीसी दस्तावेज का फायदा उठा लें।
लिहाजा, उन्हें सीजीएसटी अधिनियम, 2017 की धारा 132  और  के तहत अपराध करने के लिये 10 मार्च, 2022 को गिरफ्तार कर लिया गया। गिरफ्तारी के बाद उन्हें पटियाला हाउस कोर्ट, नई दिल्ली में मेट्रोपॉलिटन मजिस्ट्रेट के समक्ष पेश किया गया।
सीजीएसटी दिल्ली  आयुक्तालय द्वारा की जाने वाली अब तक की छानबीन में फर्जी आईटीसी रैकेट का पता चला है, जिसमें सात फर्में, मेसर्स वाइब ट्रेडेक्स, मेसर्स प्राइम मार्क एक्सपोट्रेड प्रा. लि., मेसर्स तिरुपति ओवरसीज, मेसर्स श्री महावीर इंटरनेशनल और मेसर्स ग्रेविटी एंटरप्राइसेज लिप्त पाई गई हैं। इस मामले में आगे जांच चल रही है।
वित्त मंत्रालय
कोविड-19 की परिस्थितियों में जीएसटी करदाताओं की मदद करने के लिए प्रतिबद्ध है सीबीआईसी
परिपत्र संख्या 133 का वास्ता रिफंड आवेदन के साथ एचएसएन/एसएसी कोड देने की आवश्यकता से है: सीबीआईसी
‘जीएसटी कानून में कुछ श्रेणियों में सेवाओं और पूंजीगत सामान पर प्राप्त क्रेडिट को रिफंड करने की अनुमति नहीं है’
 ने कहा है कि वह कोविड-19 की मौजूदा परिस्थितियों में जीएसटी करदाताओं की मदद करने के लिए पूरी तरह से प्रतिबद्ध है।
सीबीआईसी ने 30 मार्च 2020 से लेकर अब तक 5,575 करोड़ रुपये के दावों वाले 12,923 रिफंड आवेदनों की प्रोसेसिंग की है। अकेले पिछले सप्ताह ही सीबीआईसी ने 3854 करोड़ रुपये के दावों वाले 7,873 आवेदनों की प्रोसेसिंग की है।
सीबीआईसी ने कहा कि उसने एक व्यापार और कारोबार अनुकूल उपाय  किया है, ताकि जीएसटी रिटर्न दाखिल करने वालों को आईटीसी रिफंड जल्द हो सके और इसके साथ ही यह सुनिश्चित किया जा सके कि संबंधित सूचना के अभाव में गलत आईटीसी दावों की प्रोसेसिंग न हो जाए, लेकिन इसके बारे में सोशल मीडिया और अन्य मीडिया के कुछ विशेष वर्गों में गलत ढंग से समझाते हुए बताया गया है कि इससे कोविड-19 जैसी स्थिति में करदाताओं को परेशानी हो रही है।
सीबीआईसी ने बताया कि 14 मार्च, 2020 को आयोजित की गई जीएसटी परिषद की 39वीं बैठक में मंजूरी मिलने के साथ ही यह उपाय लागू हो गया, ताकि करदाताओं को आईटीसी रिफंड में हो रही देरी को कम किया जा सके और इसके साथ ही यह सुनिश्चित किया जा सके कि संबंधित सूचना के अभाव में फर्जी आईटीसी दावों की प्रोसेसिंग न हो जाए। यह करदाताओं सहित विभिन्न हितधारकों द्वारा जीएसटीसी के संज्ञान में लाया गया था। यह देखा गया कि इस तरह के सत्यापन में काफी समय लग जाता है कि क्या रिफंड दावों के लिए कुछ श्रेणियों में सेवाओं और / या पूंजीगत सामान पर क्रेडिट लिया गया था।
सीबीआईसी ने कहा कि दावे की प्रोसेसिंग के समय इस डेटा को प्रदान करने में व्यापारियों को हो रही कठिनाई, जिससे देरी होती है और अनुपालन लागत बढ़ जाती है, को दूर करने के लिए जीएसटी परिषद की बैठक में वर्गीकरण कोड की घोषणा को स्वयं आवेदन का ही एक हिस्सा बनाने का निर्णय लिया गया। जीएसटी परिषद की इसी बैठक में निर्यातकों के रिफंड दावे में सहूलियत के लिए विभिन्न वित्तीय वर्षों में कर अवधि का समूह बनाने की अनुमति देने का निर्णय भी लिया गया है। यह 31 मार्च 2020 के बाद प्रस्तुत किए गए आवेदनों पर लागू होगा। यह भी उल्लेखनीय है कि इस तरह के आवेदनों की अंतिम तिथि, जो पहले 20 मार्च 2020 और 29 जून 2020 के दौरान निर्धारित थी, को बढ़ाकर 30 जून 2020 कर दिया गया है।
सीबीआईसी ने स्पष्ट किया कि परिपत्र संख्या 133  का वास्ता रिफंड आवेदन के साथ एचएसएन/एसएसी कोड देने की आवश्यकता से है। जीएसटी कानून में कुछ श्रेणियों में सेवाओं और / या पूंजीगत सामान  पर प्राप्त क्रेडिट को रिफंड करने की अनुमति नहीं दी गई है। उदाहरण के लिए, कैपिटल गुड्स आईटीसी रिफंड निर्यात और अन्य शून्य-रेटिंग वाली आपूर्ति के कारण आईटीसी रिफंड के लिए स्वीकार्य नहीं है। इसके अलावा, सेवाओं और पूंजीगत सामान पर प्राप्त आईटीसी को प्रतिलोमित शुल्क  संरचना वाली रिफंड श्रेणी में रिफंड करने की अनुमति नहीं है।
भारतीय प्रतिस्पर्धा आयोग
सीसीआई ने सुमितोमो मित्सुई फाइनेंशियल ग्रुप, इंक द्वारा फुलर्टन इंडिया क्रेडिट कंपनी लिमिटेड में शेयरों के अधिग्रहण को मंजूरी दी
भारतीय प्रतिस्पर्धा आयोग  ने फुलर्टन इंडिया क्रेडिट कंपनी लिमिटेड  में सुमितोमो मित्सुई फाइनेंशियल ग्रुप, इंक  द्वारा प्रतिस्पर्धा अधिनियम, 2002 की धारा 31 के तहत शेयरों के अधिग्रहण को मंजूरी दी।
प्रस्तावित संयोजन अधिग्रहणकर्ता  द्वारा लक्ष्य  की इक्विटी शेयर पूंजी के अधिग्रहण से संबंधित है। यह एक अधिग्रहण के स्वरूप में है और प्रतिस्पर्धा अधिनियम, 2002 की धारा 5  के अंतर्गत आता है।
अधिग्रहणकर्ता 
एसएमएफजी सुमितोमो मित्सुई बैंकिंग कॉरपोरेशन  और उसकी अन्य समूह कंपनियों की होल्डिंग कंपनी है। इसका प्राथमिक व्यवसाय अपनी बैंकिंग आनुषांगिक कंपनियों और अन्य कंपनियों का प्रबंधन करना है। वाणिज्यिक बैंकिंग के अलावा, एसएमबीसी समूह विविध श्रेणी की वित्तीय सेवाओंमें भी संलग्न है।इन वित्तीय सेवाओंमें पट्टे पर वित्त , परियोजना वित्त , रियल स्टेट फाइनेंसिंग, सिक्योरिटीज एवं डेरिवेटिव्स, समुद्री वित्त , उपभोक्ता वित्त , क्रेडिट कार्ड, व्यापार वित्त , नकद प्रबंधन आदि शामिल हैं। .
लक्ष्य 
एफआईसीसी,भारतीय रिजर्व बैंक में एक गैर-बैंकिंग वित्तीय कंपनी के रूप में पंजीकृत है। यह मुख्य रूप से वाणिज्यिक वाहनों और दोपहिया वाहनों के लिए ऋण, संपत्ति पर ऋण, प्रतिभूतियों पर ऋण, व्यक्तिगत ऋण, रियल एस्टेट डेवलपर्स को दिए जाने वाले ऋण, विभिन्न व्यवसायों में संलग्न कंपनियों को दिए जाने वालेऋण और ग्रामीण एकजुटता समूह के लिए ऋण आदि जैसे ऋण के व्यावसाय में संलग्न है। फुलर्टन इंडिया होम फाइनेंस कंपनी लिमिटेड , जोकि एफआईसीसीकी पूर्ण स्वामित्व वाली एक सहायक कंपनी है,जमाराशिस्वीकार नहींकरने वाली एकहाउसिंग फाइनेंस कंपनी  के रूप में नेशनल हाउसिंग बैंक में पंजीकृत है।
इस संदर्भ में, सीसीआई का एक विस्तृत आदेश का शीघ्र ही जारी किया जाएगा।